open-index/open-wikipedia-markdown huggingface dataset:
Ace of Cactus Range

***Ace of Cactus Range*** er en amerikansk stumfilm fra 1924 regissert av Victor Adamson og Malon Andrus.

## Handling
Bob Cullen er en agent fra U.S. Marshals Service som har infiltrert en gjeng diamant-tyver. Når en lokal ranch-eier oppdager den kriminelle virksomheten deres, begynner gjengens leder - Bull Davidson - å trakassere ranch-eierens datter Virginia Marsden. I et forsøk på å unnslippe all den uønskede oppmerksomheten fra Davidson, stikker Marsden av til en avsidesliggende hytte. Men den kriminelle gjengen følger snart etter. Men Bob Cullen forårsaker en avledning ved å velte en lykt, og han flykter deretter fra hytta på hesteryggen sammen med Marsden.

Men Cullens hest blir skadet i et fall, og Cullen og Marsden blir tvunget til å tilbringe en natt på en åpen slette. Neste morgen tar den kriminelle gjengen dem igjen. De binder fast Cullen, og henger ham fra et tre, før de tar med seg Marsden. Når Cullen kommer endelig kommer seg løs, finner han veien til gjengens leir - hvor han klarer å redde den unge kvinnen.

## Skuespillere
* Art Mix som Bob Cullen
* Virginia Warwick som Virginia Marsden
* Clifford Davidson som Bull Davidson
* Harvey Stafford som Randolph Truthers
* Dorothy Chase som Cleora
* Charles Colby som Buck Summers
* H. Paul Walsh som Markes
* A. W. Dearie som Sam
* Charles Mears som Quosmo

## Referanser


## Eksterne lenker
*
After the Ball (1924)

***After the Ball*** er en amerikansk stumfilm fra 1924 regissert av Dallas M. Fitzgerald.

## Skuespillere
* Gaston Glass som Arthur Trevelyan
* Miriam Cooper som Lorraine Trevelyan
* Tom Guise som Mark Trevelyan
* Robert Frazer
* Edna Murphy
* Eddie Gribbon

## Referanser


## Eksterne lenker
*
Elhan Kastrati

**Elhan Kastrati** (født 1997) er en albansk fotballspiller som spiller for den italienske klubben . 

## Landslaget
Han ble tatt ut i s EM-tropp til EM i fotball 2024.

## Referanser


## Eksterne lenker
*
Dødnavning

**Dødnavning** (engelsk: *deadnaming*) er handlingen å referere til en transperson med et navn de brukte før de gjennomgikk et kjønnsskifte, som regel deres fødselsnavn. Å dødnavne kan være utilsiktet, eller et bevisst forsøk på å fornekte, latterliggjøre eller ugyldiggjøre en persons kjønnsidentitet.

Transpersoner som ønsker å unngå å bli dødnavnet kan møte administrative eller byråkratiske hindringer når de skal endre navn. Publiserte forfattere som senere har gjennomgått et kjønnsskifte kan bli plaget av at deres tidligere navn vises i bibliografiske metadata som er vanskelige å oppdatere. Noen sosiale medieplattformer har implementert retningslinjer for å unngå dødnavning, slik som å standardisere bruken av foretrukne navn i stedet for juridiske navn, eller formelt forby praksisen med dødnavning.

## Referanser
Kate Fairweather

**Kate Fairweather** (født 2. juli 1975 i Subiaco) er en australsk bueskytter som deltok i de olympiske leker 2000.

## Referanser


## Eksterne lenker
*
The Age of Innocence (1924)

***The Age of Innocence*** er en amerikansk stumfilm fra 1924 regissert av Wesley Ruggles.

## Skuespillere
* Beverly Bayne som Ellen Olanska
* Edith Roberts som May Mingott
* Elliott Dexter som Newland Archer
* Willard Louis som Cornelius Beaufort
* Fred Huntley 
* Gertrude Norman
* Sigrid Holmquist

## Referanser


## Eksterne lenker
*
Jackson Fear

**Jackson Fear** (født 13. januar 1978 i Sydney, død 21. juli 2006) var en australsk bueskytter som deltok i de olympiske leker 1996.

## Referanser


## Eksterne lenker
*
Jo-Ann Galbraith

**Jo-Ann Galbraith** (født 20. februar 1985 i Perth) er en australsk bueskytter som deltok i de olympiske leker 2004.

## Referanser


## Eksterne lenker
*
Marcelle Romée

**Marcelle Romée** (7. februar 1903 – 3. desember 1932) var en fransk teater- og filmskuespillerinne. Hun startet innen teateret og etablerte seg som filmskuespiller i 1931. Etter en kort karriere som som varte bare fire filmer, begikk hun selvmord ved å drukne seg i Seinen i Paris i desember 1932.

## Filmografi
*1931 – *La lettre*
*1931 – *Le cap perdu*
*1932 – *Une nuit à l'hôtel)*
*1932 – *[[Lilas' hjerte]]*

## Referanser


## Eksterne lenker
*
Manuel de São Galdino

**Manuel de São Galdino** O.F.M. (tradisjonell kinesisk: 賈定諾; født 18. april 1769 i Lisboa, død 15. juli 1831 i Goa) var en portugisisk katolsk prelat. 
## Biografi
Han ble presteviet den 4. august 1793, som mindrebroder. 

Den 27. mars 1803 ble han innsatt som biskop av Macau, t embede han hadde til 1804, da han ble utnevnt til koadjutorerkebiskop av Goa. Han tiltrådte erkebispedømmet den 10. februar 1812, og var dets prelat til sin død i 1831. I Goa var han medlem av det 17. styre i det portugisiske India.

Han var hovedkonsekrator av biskopene Joaquim de Sousa Saraiva C.M. og Tomás Manuel de Noronha e Brito O.P. og erkebiskop Paulo de São Tomás de Aquino O.P.

## Referanser
Svenska Victoriaförsamlingen i Berlin

**Svenska Victoriaförsamlingen i Berlin**, *Schwedische Victoriagemeinde*, er en menighet i Svenska kyrkan, beliggende i Landhausstrasse 26–28, i delbydelen Wilmersdorf i Berlin. 

Menigheten ble stiftet i 1903 og oppkalt etter daværende kronprinsesse Victoria. En ny kirkebygning mellom 1920 og 1922 av Alfred Grenander og innviet 18. juni 1922. Av denne bygningen er idag bare tårnet i behold. En ny bygning ble oppført 1952–1955 av Peter Celsing.
Fil:Bundesarchiv Bild 102-05416, Berlin, Schwedische Kirche in Wilmersdorf.jpg|Foto fra besøket til kong Gustav V, i kirken i Wilmersdorf i 1928.


## Referanser


## Eksterne lenker
*
Sidsel Palmstrøm

**Sidsel Palmstrøm** (født 1967) er en norsk tekstilkunstner fra Trondheim. Hun har hatt flere separat- og kollektivutstillinger i Norge, og er kjøpt inn av blant Nasjonalmuseet.

## Utdanning og pedagogisk virksomhet
Hun har utdanning fra Statens Håndverk- og kunstindustriskole i tekstil (1991–1995). Siden 2016 har hun vært førsteamanuensis ved Kunsthøgskolen i Oslo, Avdeling Kunst og Håndverk, Fagområde tekstil.

## Kunstnerisk praksis
Palmstrøm arbeider konseptuelt med tekstil i objekter og installasjoner, og utforsker hvordan tekstiler av ulike slag er tett knyttet til menneskets historie, utvikling og overlevelse. Hun søker noe som peker utover det materielle, i både idé, teknikk og materiale. Ved å bearbeide materialet setter hun seg inn i nye sammenhenger, for å belyse og problematisere mellommenneskelige relasjoner og paradokser. Hun er opptatt av å undersøke rommene mellom det konkrete og det flyktige.

I Palmstrøms tidlige arbeider fra 90-tallet, blander hun prosaiske tekstiler med store ord. Hun brukte hvite lommetørkler, putevar og laken og broderte dem med ord og setninger. Tekstilen er hentet fra den hjemlige atmosfæren, mens ordene er hentet fra større fortellinger. Ord som *«*Frihet, likhet og brorskap*»* blir brukt. Et annet verk er en stabel med skjorter, pent foldet med bånd rundt. På båndet har hun brodert: *«*Til døden skiller oss ad*».* Ved å bruke ubetydelige materialer, klarer Palmstrøm å holde på en melankoli ved hjelp av enkle virkemidler, samtidig som det trekker kunsten mot det konseptuelle.Det er ifølge Trond Borgen en nøkternhet mer enn en sentimentalitet som preger Palmstrøms arbeider. 

## Innkjøp og utsmykkinger
I tillegg til Nasjonalmuseet, er Palmstrøm innkjøpt til Vestlandske Kunstindustrimuseum, Norges forskningsråd, Oslo kommunes kunstsamlinger, Nordenfjeldske Kunstindustrimuseum og KODE i Bergen. Hun har også bidratt til utsmykkingen av Moss sykehjem i 2009.  

## Referanser
Johanna Beyer

**Johanna Magdalena Beyer,** født i Leipzig 11. juli 1888 og døde i New York 9. januar 1944, var en tysk-amerikansk komponist og pianist.

Johanna Beyer ble født i Tyskland, men svært lite er kjent om livet hennes før hun flyttet til USA i 1923. Hun sang i tre år ved Leipziger Singakademie og ble uteksaminert fra Deutscher Konservatorien og Musikseminare, etter å ha studert piano, harmoni, teori, kontrapunkt, sang og dans.

Hun var ikke så kjent når hun var i live, men i ettertid har komposisjonene hennes, spesielt perkusjonsmusikken hennes, vært enormt innflytelsesrik. Hun komponerte nærmere 20 kammerverker, flere pianokonserter, kor, orkester og perkusjonsverker. Beyer var den første kvinnelige komponisten som skapte verk for elektroniske instrumenter tilbake på 1930-tallet og hun regnes som en av pionerene innen elektronisk musikk.

## Referanser
Marit Eggen Øgrim

**Marit Oddlaug Eggen Øgrim** (1915–2008) var en norsk kostholdsforsker og motstandskvinne under andre verdenskrig. Hun var en pioner for kostholdsforskninga i Norge og dreiv mye populærvitenskapelig formidling av faget.

## Bakgrunn
Marit Oddlaug Eggen Øgrim blei født 3. februar 1915 på gården Forset i Stod i Trøndelag som datter av Marie og Albert Eggen. Hun gikk på skole i Levanger og tok artium som privatist i Trondheim i 1934. Hun studerte fra 1935 ved Universitetet i Oslo, men fikk sin eksamen forsinka av krigen. I 1946 tok hun magistergraden (mag.sci.) i ernæringsfysiologi med kjemi og botanikk som støttefag. Øgrim hadde studieopphold i Storbritannia 1949–1950 for å studere ernæringsforholda under og etter andre verdenskrig. I 1937 gikk hun ved Statens lærerinneskole i husstell.

Marit Eggen gifta seg i 1938 med fysikeren Otto Øgrim. De var foreldre til Tron Øgrim og Leikny Øgrim og besteforeldre til blant andre Aslak og Elling Borgersrud og Liv Gulbrandsen.

Eggen Øgrim har skrevet lokalhistoriske artikler som er publisert i årbøker utgitt av Forr historielag.

## Motstandsarbeid
Under den tyske okkupasjonen av Norge var Otto og Marit Øgrim aktive i motstandsarbeidet gjennom den hemmelige etterretningsorganisasjonen XU, der Otto var i den indre kjernen. Gunnar Kværk, som var leder (E1) i XU, har omtalt Marits innsats som «betydelig» og henne som «en stor krigshelt så godt som noen». 

## Yrkesliv og vitenskapelig virke
Øgrims magisteravhandling hadde tittelen «Noen undersøkelser av innholdet i askorbinsyre og vitamin B i friske og konserverte grønnsaker». En tidlig publisert artikkel var «Ødelegger bakepulver vitamin B1 i brød og kaker?».

Hun arbeidde ved Statens forsøksvirkomhet i husstell fra 1939 til 1957 med unntak av studieåra og et studieopphold i Storbritannia. Fra 1955 var hun også opplysningskonsulent på deltid ved Landsforeningen for kosthold og helse. Fra 1958 til 1966 var hun generalsekretær i foreninga. I 1966 blei forskningsvirksomheta der overført til ei ny avdeling ved Universitetet i Oslo, Avdeling for kostholdsforskning. Eggen Øgrim var leder for denne avdelinga fra 1966 til hun gikk av med pensjon i 1984.

I 1947 var hun ansvarlig for fjerde reviderte utgave av Sarah Dekkes *Hjemmets kokebok til daglig bruk*. Dette var første utgave etter Dekkes død. 

Hun har utgitt et stort antall publikasjoner om kosthold, blant annet:

* *Plan i kosten* (1956)
* *Sjømannskosten i historisk perspektiv* (1963)
* *Mindre fett i kosten* (1971)
* *Kilder til viten om norsk kosthold* (1978)

I 1956 lagde hun en lysbildeserie, *På vakt mot overvekt*, for Landsforeningen for kosthold og helse. 

Hun var norsk representant i ei nordisk arbeidsgruppe som leverte faggrunnlaget for nye kostholdsråd som Statens ernæringsråd utgav i 1981.

Øgrim var bidragsyter om kosthold til flere større bokverk, deriblant *[[Familieboken|Familieboka]]*, *Hjemmet og vi*, *[[Skattkista]]*, *Foreldreboken* og *[[Aschehougs konversasjonsleksikon]]*.   

Hun var i 1984, sammen med Eva Homb, første mottaker av Nicolay Eeg-Larsens pris for fortjenstfullt opplysningsarbeid om kosthold og helse.

## Referanser
Miguel Rodriguez Rodriguez

**Miguel Rodriguez Rodriguez** CSsR (født 18. april 1931 i Mayagüez i Puerto Rico; død 13. august 2001 i Aquadilla) var katolsk biskop av Arecibo.
## Liv og virke
### Prest i redemptoristordenen
Miguel Rodriguez Rodriguez sluttet seg til redemptoristene, avla løftene i Maryland den 2. august 1953, og ble ordinert til prest i Ponce på Puerto Rico den 22. juni 1958.

### Biskop av Arecibo
Pave Paul VI utnevnte ham til biskop av Arecibo den 21. januar 1974. Erkebiskopen av San Juan de Puerto Rico, kardinal Luis Aponte Martínez, ordinerte ham til biskop den 23. mars samme år; medkonsekratorer var Alfredo José Isaac Cecilio Francesco Méndez-Gonzalez C,S,C,, tidligere biskop av Arecibo, og Edward John Harper CSsR, prelat av de amerikanske Jomfruøyene.

Han trakk seg tilbake fra sitt embede den 20. mars 1990, i en alder av 58 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Luís Aponte Martínez (1922-2012) *1960
* Biskop *Miguel Rodriguez Rodriguez* (1931-2001) *1974

## Referanser
Philippe Rukamba

**Philippe Rukamba** (født 1948) er en rwandisk geistlig og emeritert katolsk biskop av Butare.
## Liv og virke
### Prest
Philippe Rukamba ble presteviet den 25. juli 1974.
### Biskop av Butare
Den 2. januar 1997 utnevnte pave Johannes Paul II ham til biskop av Butare. Den emeriterte biskop av Kibungo, Joseph Sibomana, ordinerte ham til biskop den 12. april samme år; medkonsekratorer var biskopen av Kibungo, Frédéric Rubwejanga, og emeritert biskop av Butare, Jean-Baptiste Gahamanyi. 

Fra 28. mai 2012 til 26. november 2014 var han også apostolisk administrator for bispedømmet Gikongoro under sedisvakansen der.

Han fratrådet sitt embede som 76-årig den 12. august 2024.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
* Pave Johannes XXIII (1881-1963) *1924
* Kardinal Domenico Tardini (1888-1961) *1958
* Erkebiskop Gastone Mojaisky-Perrelli (1914-2008) *1959
* Biskop Joseph Sibomana (1915-1999) *1961
* Biskop *Philippe Rukamba* (1948- ) *1997

## Referanser
Leeds United FC i 2023–24

**2023–24-sesongen** var ’ 104. sesong og den første tilbake i Championship etter nedrykk fra Premier League. I tillegg til den engelske ligaen konkurrerte laget i FA-cupen og EFL-cupen.

## Spillere

## Overganger
### Inn

† Signert til akademiet

### Out

### Lån inn

### Lån ut

## Treningskamper

## Turneringer
### Championship

#### Tabell

#### Resultater etter runde

#### Kamper

#### Kvalifiseringssluttspill

### FA-Cup

### Ligacup

## Spillerstatistikker
### Kamper og mål

### Kort

## Referanser
Daphne Oram

**Daphne Oram**, født 31. desember 1925, død 5. januar 2003, var en engelsk musiker og komponist av elektronisk musikk. 

Hun var en av de første britiske komponistene som benyttet elektroniske instrumenter, og var en tidlig utøver av konkret musikk i Storbritannia. Hun var med på å grunnlegge BBC Radiophonic Workshop og var sentral i utviklingen av britisk elektronisk musikk.

Lydene hennes har dukket opp i tidlige James Bond filmer, og partituret hennes for den gotisk psykologiske skrekkfilm  *The Innocents* fra 1961 var banebrytende i bruken av elektronisk musikk i filmlydspor.

Hun var den første kvinnen som uavhengig regisserte og bygget opp et personlig elektronisk musikkstudio, og den første kvinnen som designet og konstruerte et elektronisk musikkinstrument. Hun oppfant sitt eget lyddesignsystem kalt Oramics i 1957. Maskinen ble videreutviklet i 1962 etter å ha mottatt et stipend fra Gulbenkian Foundation. Teknikken går ut på å tegne på 35 mm filmstrimler for å kontrollere lyden som produseres. Oramics var også navnet som ble brukt av Oram for å referere til studio- og forretningsinteresser generelt. Orams komposisjonsmaskin besto av en stor rektangulær metallramme, som ga en bordlignende overflate krysset av ti synkroniserte strimler av klar, 35 mm film med huller for tannhjul. Musikeren tegnet former på filmen for å lage en maske for fotografisk kontroll, som modulerte lyset mottatt av fotoceller. Selv om utgangen fra maskinen var mono, kunne lydene legges til flersporsbånd for å gi mer tekstur og skape polyfoni.

Daphne Oram har også skrevet en bok, An Individual Note of Music, Sound and Electronics (1971), hvor hun utforsker filosofiske temaer knyttet til akustikk og elektronisk komposisjon.

## Referanser
Adrian Thomas Smith

**Adrian Thomas Smith** S.M. (født 4. mai 1940 i Dublin i Irland) er en irsk ordensgeistlig og emeritert katolsk erkebiskop av Honiara på Solomonøyene.
## Liv og virke
### Prest
Adrian Thomas Smith sluttet seg til maristfedrene og ble presteviet den 26. mars 1966.
### Hjelpebiskop i Honiara
Pave Johannes Paul II utnevnte ham til hjelpebiskop i Honiara og titulærbiskop av *Vissalsa* den 19. februar 1983. Erkebiskopen av Honiara, Daniel Willem Stuyvenberg S.M., ordinerte ham til biskop den 24. april samme år; medkonsekratorer var Peter Kurongku, erkebiskop av Port Moresby, og Francesco De Nittis, pro-nuntius til Papua Ny-Guinea og apostolisk delegat til Solomonøyene.

### Erkebiskop av Honiara
Den 3. desember 1984 ble han utnevnt til erkebiskop av Honiara og innsatt den 27. januar neste år.

Pave Frans innvilget hans aldersrelaterte avskjed den 22. juni 2016.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Romolo Carboni (1911-1999) *1953
* Erkebiskop Daniel Willem Stuyvenberg, S.M. (1909-1989) *1959
* Biskop *Adrian Thomas Smith* S.M. (1940- ) *1983

## Referanser
Vibeke Poulsson

**Vibeke «Vippen» Poulsson** (1915–1980) var en en norsk motedesigner. Flere av designene hennes, samt noen skissebøker, er i samlingen til Nasjonalmuseet.

## Utdanning
Vibeke Poulsson var utdannet ved Drakt- og kjolesøm hos Martha Poulsson i Oslo ved hennes anerkjente syatelier (1931–32). Deretter gikk hun 2 år i en tegneklasse ved Statens Kvinnelige Industriskole (1932–34), og 3 år ved St. Martin School of Art ved avdeling for Fashion i London (1934–37). 

Få norske motetegnere kunne stille opp med en så sterk utdannelse som Poulsson. Det fantes ingen norsk spesialutdannelse da hun startet sin utvikling, og hun ble et viktig forbilde for de som satset på en fremtid som selvstendige illustratører og moteskapere i 1930-årene. 

## Liv og virke
Poulsson bosatte seg i Oslo fra høsten 1937, og var virksom mellom 1930-1969 som motedesigner. Siste halvdel av 1930-årene dukket det opp karakteristiske motedesign i aviser og tidsskrifter med signaturen «Vippen». Designene var kombinert med 1930-årenes romantiske eleganse med sporty, nordisk kjølighet og en ungpikelig selvbevissthet. Hun la vekt på at modellene skulle være praktisk gjennomførbare. 

Særegenheten i tegningene hennes, var en skarp kontur og utpenslete detaljer. "Vippen" var tydelig preget av den engelske tendensen til den romantiske og historiske tradisjonen, som krever en nøyaktighet og stringens. Det er også en klar innflytelse fra europeiske folkedrakter og historiske draktdetaljer i tegningene fra 1936. Tegningene fra 1937 forsterker hun de romantiske tendensene med skjørtevidder, rysjer og rynke-ermer.  

Da krigen kom til Norge i 1940, stoppet det hennes kreative virksomhet som ville hatt utviklingsmuligheter. Hun prøvde å etablere seg på nytt i 1946, men med Christian Diors gjennombrudd i 1947, preget individualismen og mangfoldet som var i førkrigstiden. Det var stort sett Diors mote-enevelde som ble inspirasjonen frem til hans død i 1957. Arbeidene til Poulsson fra 1948 og 1949, viser også til dette, hvor hennes kvinneskikkelser ble mykere og mer feminine. Pressen mistet litt interessen for hennes arbeider, men hun lagde stadig klær for sin egen kundekrets. Skissebøkene hun etterlater seg etter endt utdannelse, inneholdt flere stoffprøver som har blitt brukt som et rikt kildematerialet til senere drakt- og tekstilkunstnere.
## Referanser
Landsskytterstevnet 2024

**Landsskytterstevnet 2024** ble arrangert i Steinkjer i Trøndelag i perioden 19. juli - 26. juli 2024. Arrangører var Steinkjer skytterlag, Forr Skytterlag og Kvam skytterlag i samarbeid med Det frivillige skyttervesen og Forsvaret. Stevnet var det 123. landsskytterstevnet, og det var ellevte gang det blir arrangert i Steinkjer. Den første gangen var i 1906. 

Stevnet foregikk på Landsskytterarenaen på Sannan, med baneskyting, finfelt og Stang- og felthurtig. Grovfelten ble gjennomført i forsvarets skytefelt i Giskås. 

## Resultater
### Baneskyting
***[[Skytterkonge]]:** Ole Kristian Bryhn, Røyken og Hurum skytterlag, 348
***[[Skytterprins]]**: Pål Øyvind Ørmen, Råde skytterlag, 347
***[[Skytterprinsesse]]**: June Emilie Åsenden, Vinstra skytterlag, 347

**Klassevinnere baneskyting:**
***Klasse rekrutt:** Elias Nystuen Windingstad, Nøtterø skytterlag, 348
***Klasse eldre rekrutt:** Gulla Langedal Sortland, Førde skytterlag 350
***Klasse junior**: Elisabeth Havik Johnsen, Fiskum skytterlag, 350
***Klasse eldre junior**: Adrian Stubrud Hammer, Levanger og Frol skytterlag, 349
***Klasse veteran 55**: Dag Lien, Løiten skytterlag, 348
***Klasse veteran 65**: Asbjørn Mathisen, Jondalen skytterlag, 350
***Klasse veteran 73:** Odd Kolsrud, Begnadalen skytterlag, 350

### Feltskyting
***NM i feltskyting kl. 2-5 og V55**: Tor Arnfinn Homme, Kristiansand og omegn skytterlag 42/9
***Stangskyting**: (Sauer) Jesper Nilsstua, Blaker skytterlag, (HK416) Kjell Strand Hovland, HV-08 Agder og Rogaland
***Felthurtigskyting**: (Sauer) Idar Moen, Malmefjorden skytterlag, (HK416) Espen Skjelbreid Grimstvedt, 1. Minerydderskvadron

**Klassevinnere feltskyting:**
***Klasse rekrutt**: Ingeborg Menes, Fjordane skytterlag 42/10
***Klasse eldre rekrutt**: Maren Gilen, Jondalen skytterlag 42/12
***Klasse junior**: Vetle Bekke Hansen, Sem skytterlag 42/9
***Klasse eldre junior**: Emilie Stamnes Kjesbu, Lånke skytterlag 41/6
***Klasse veteran 65**: Berge Legland, Strandvik skytterlag 42/12
***Klasse veteran 73**: Hans Fostervoll, Nidaros skytterlag 42/10

### Samlagsskyting
I samlagsskyting ble følgende samlag kåret som vinnere:

#### Klasse 3-5
# Sunnmør skyttersamlag, 390 poeng (18 sentrumsblinker)
# Akershus skyttersamlag, 390 poeng (18 sentrumsblinker)
# Agder skyttersamlag, 388 poeng (13 sentrumsblinker)

#### Klasse V55, V65, V73
# Sunnfjord skyttersamlag, 399 poeng (24 sentrumsblinker)
# Nord-Østerdal skyttersamlag, 399 poeng (22 sentrumsblinker)
# Hedmark skyttersamlag, 398 poeng (23 sentrumsblinker)

#### Klasse R/ER/J
# Vestfold skyttersamlag, 397 poeng (25 sentrumsblinker)
# Akershus skyttersamlag, 396 poeng (19 sentrumsblinker)
# Inntrøndelag skyttersamlag, 395 poeng (19 sentrumsblinker)

### Lagskyting

# Haugesund og Sveio skytterlag, 397 poeng
# Hardanger skytterlag, 396 poeng
# Stord skytterlag, 395 poeng

## Kilder
* Informasjon om stevnet hentet fra https://www.ls24.no/ 
* Resultater hentet fra https://www.lsres.no/
Kjetil Reinskou

**Kjetil Reinskou** (født 1977) er en norsk politiker, som representerer Høyre. Han etterfulgte Kristian Dahlberg Hauge som byrådsleder 23. oktober 2025. Før det var han finansbyråd i Trondheim fra innføringen av byparlamentarismen i juni 2024.

## Liv og virke
Han vokste opp i Fossegrenda i Trondheim og begynte sitt politiske engasjement i Unge Høyre mens han gikk Adolf Øiens skole. Han satt som medlem av Sør-Trøndelag fylkesting i to perioder fra 1999 til 2007. Fra 2003 til 2007 var han leder i fylkets kontrollutvalg.

Reinskou begynte sin karriere i Lindorff, ble senere sparerådgiver i Fokus Bank, og flyttet til Røros da han ble finansrådgiver og senere filialsjef der.

Reinskou var økonomi- og ettermarkedssjef i Slettum Bil fra 2010 til 2011, næringssjef i Røros kommune fra 2011 til 2014, daglig leder i Røros F&B Group (merkevaren Røros Bryggeri og Mineralvannfabrikk) fra oppstarten i 2014 til 2017 og assisterende banksjef og avdelingsleder i RørosBanken fra 2017 til 2022.

Han var medlem av Røros kommunestyre fra 2007 til han ble næringssjef i 2011, og har hatt en rekke verv i politikk, næringsliv, idrett og kultur.

Fra 2022 til 2023 var han banksjef for privatmarked i Hegra Sparebank. Han arbeidet så med private og offentlige kunder i Fremm Rådgivning i Trondheim og flyttet tilbake til hjembyen.

I juni 2024 ble han utnevnt til Trondheims byråd for finans. Etter at byrådsleder Kristian Dahlberg Hauge gikk av som følge av å ha innledet et forhold til byråd Christianne Bauck-Larssen i oktober 2025, overtok Reinskou som byrådsleder.

## Referanser
Forsvarsløftet – Langtidsplan for forsvarssektoren 2025–2036

**Forsvarsløftet – Langtidsplan for forsvarssektoren 2025–2036** er en politisk avtale om investeringer i Norges forsvar, som ble enstemmig vedtatt av Stortinget 11. juni 2024. Den ble fremmet i statsråd av Jonas Gahr Støres regjering 5. april 2024 som proposisjon til Stortinget nr. 87 S (2023–2024). Den ble behandlet i Stortingets utenriks- og forsvarskomité, som avgav sin innstilling 4. juni 2024.

Planen bygger på faglig grunnlag, herunder forsvarssjefens fagmilitære råd (2023), samt NOU 2023: 14 fra Forsvarskommisjonen av 2021.

## Innhold og satsingsområder
I proposisjonen ble det lagt opp til en helhetlig videreutvikling av forsvarssektoren, med særlig fokus på:
* utbedring av strukturelle svakheter i dagens forsvar som forberedelse for videre vekst,
* fornyelse av Sjøforsvaret (fem nye fregatter med opsjon på én til, samt standardiserte fartøy),
* styrking av luftvern,
* økt kapasitet i Hæren og Heimevernet,
* forbedret evne til situasjonsforståelse.

**Stortinget vedtok blant annet:**
* anskaffelse av fem nye fregatter (med opsjon på én til) og inntil 28 nye standardiserte fartøy,
* anskaffelse av fem nye undervannsbåter (opsjon på én til),
* økt antall NASAMS-batterier og langtrekkende luftvern for å beskytte Østlandet mot ballistiske missiler,
* utvidelse av førstegangstjenesten, økt antall ansatte og reservister,
* opprettelse av tre brigader i Hæren og styrking av Heimevernet,
* at regjeringen årlig rapporterer til Stortinget om status, fremdrift, utfordringer og risiko i gjennomføringen av langtidsplanen (i en vårsessjonsmelding).

## Økonomisk ramme og rammeverk
Regjeringens forslag la til grunn en total økonomisk opptrapping over tolv år, fra omkring 1 024 milliarder til cirka 1 624 milliarder 2025-kroner (økning på ~600 milliarder). Dette ble fulgt opp i rapporteringsmeldingen (Meld. St. 33, 2025).

## Oppfølging og risiko
I Meld. St. 33 (2024–2025) evalueres gjennomføringen: planens historiske omfang, strategisk betydning, oppfølgingstro og risikobilder.  Noen fagpersoner har pekt på usikkerhet knyttet til balansen mellom investeringer og drift, og hvorvidt de økonomiske forutsetningene er tilstrekkelig presist beskrevet for å sikre gjennomførbarhet.

## Eksterne lenker
* Prop. 87 S (2023–2024) – regjeringen.no  
* Meld. St. 33 (2024–2025) – statusmelding  
* Forsvarets presentasjon av langtidsplanen  

## Referanser
Peter Houhou

**Peter Houhou** (født 1966) er en salomonisk geistlig og katolsk biskop av Gizo.
## Liv og virke
### Bakgrunn
Peter Houhou gikk på barneskolen i Makina fra 1974 til 1979 og *Nazareth Apostolic Center* fra 1985 til 1990. Fra 1991 til 1998 studerte han filosofi og katolsk teologi ved Helligånd-seminaret i Bomana i Papua Ny-Guinea.

### Prest
Han ble presteviet den 3. juli 1999 fra erkebiskopen av Honiara, Adrian Thomas Smith SM.

Houhou var kapellan i Ruavatu i ett år før han ble sogneprest i Makina på øya Marau i 2000. Fra 2006 til 2015 var han sogneprest i Visale. Fra 2015 var Houhou sadministrator for *Holy Cross Cathedral* i Honiara. I tillegg til sitt arbeid i sogneprest, var han også generalvikar for erkebispedømmet Honiara fra 2011.

### Biskop av Auki
Den 3. juli 2018 utnevnte pave Frans ham til biskop av Auki. Den apostoliske nuntius til Salomonøyene, erkebiskop Kurian Mathew Vayalunkal, ordinerte ham til biskop den 14. oktober samme år i *St. Augustins*katedralen i Auki; medkonsekratorer var erkebiskopen av Mount Hagen, Douglas Young S.V.D., og erkebiskopen av Honiara, Christopher Michael Cardone O.P. 

Peter Houhou er den første innfødte av Salomonøyene som ble ordinert til katolsk biskop.

### Biskop av Gizo
Pave Frans utnevnte ham til biskop av Gizo den 16. juni 2023.

I Bispekonferansen i Papua Ny-Guinea og Salomonøyene ble Peter Houhou nestleder i familiekommisjonen. Han er også medlem av eksekutivrådet for Federation of Catholic Bishops' Conferences in Oceania (FCBCO).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Mathew Moolakkattu O.S.B. (1953- ) *1999
* Erkebiskop Kurian Mathew Vayalunkal (1966- ) *2016
* Biskop *Peter Houhou* (1966-) *2023

## Referanser
Jacques Morel

**Jacques Morel** (1922–2008) var en fransk film- og TV-skuespiller. En av hans mest kjente roller var som den franskspråklige stemmen til tegneseriefiguren Obelix i den animerte tilpasningen av tegneserien Asterix.

Jacques Morel var utdannet ved HEC Paris.

## Referanser


## Eksterne lenker
* 
*
Benjamin Barrera y Reyes

**Benjamin Barrera y Reyes** M.J. (født 28. desember 1902 i Sensuntepeque i El Salvador; død 4. februar 1999) var en salvadoransk ordensgeistlig og katolsk biskop av Santa Ana.
## Liv og virke
### Prest
Benjamin Barrera y Reyes sluttet seg til *[[ Misioneros de San José en México]]* og ble presteviet den 29. juli 1934.

### Hjelpebiskop i Santa Ana
Den 25. september 1942 utnevnte pave Pius XII ham til titulærbiskop av *Sabadia* og utnevnte ham til hjelpebiskop i Santa Ana. Den apostoliske nuntius i El Salvador, erkebiskop Giuseppe Beltrami, ordinerte ham til biskop den 15. november samme år; ,edkonsekratorer var erkebiskopen av San Salvador, Luis Chávez y González, og biskopen av Santa Ana, Giacomo Richardo Vilanova y Meléndez.
### Biskop av Santa Ana
Den 1. mars 1954 utnevnte Pius XII ham til biskop av Santa Ana. 

Biskop Barrera y Reyes deltok i den første sesjon av Det andre Vatikankonsil.

Benjamin Barrera y Reyes trakk seg tilbake fra embedet som biskop av Santa Ana den 25. februar 1981.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Luigi Maglione (1877-1944) *1920
* Kardinal Giuseppe Beltrami (1889-1973) *1940
* Biskop *Benjamin Barrera y Reyes* (1894-1959) *1946

## Referanser
NRK Kvääni

**NRK Kvääni** (norsk: **NRK Kvensk**) er et distriktkontor i NRK som formidler nyheter og innhold til den kvenske befolkningen. Kontorets formål er å bidra med innhold som skal styrke kvensk kultur og språk, med nytt og mer fremtidsretta tilbud til den kvenske/norsk-finske minoriteten i Norge. Den kvenske redaksjonen består av Tomi Vaara og Nina Rantala Eriksen. Distriktkontoret er en del av NRK Troms.

NRK Kvääni samarbeider Kvensk institutt, Norske Kveners Forbund, Kvensk Finsk Riksforbund, Norsk-Finsk Forbund, Halti kvenkultursenter, Varanger museum, Ruijan kvenmuseum, Meänraatio, Ruijan Kaiku, samt den kvenske redaksjonen i Yle.

## Referanser


## Eksterne lenker
* 
* NRK Kväani
Alt dette og himlen også

***Alt dette og himlen også***, (originaltittel: *All This, and Heaven Too*) er et amerikansk drama fra 1940 regissert av Anatole Litvak med Bette Davis, Charles Boyer og Barbara O'Neil i hovedrollene.

## Medvirkende
* Bette Davis - Henriette Deluzy-Desportes
* Charles Boyer - Charles de Choiseul-Praslin|Charles, Duke de-Praslin
* Barbara O'Neil - Françoise, duchesse de Praslin|Francoise "Fanny" Sebastiani de-Praslin
* June Lockhart - Isabelle de Choiseul-Praslin
* Virginia Weidler - Louise de Choiseul-Praslin
* Ann E. Todd - Berthe de Choiseul-Praslin
* Richard Nichols - Reynald de Choiseul-Praslin
* Jeffrey Lynn - Reverend Henry Martyn Field
* George Coulouris - Charpentier, the valet
* Harry Davenport - Pierre, the grounds keeper
* Janet Beecher - Miss Haines
* Montagu Love - Horace Sébastiani, Fanny's father

## Referanser


## Eksterne lenker
*
Reinhardt Thomas

**Reinhardt Thomas** (født 1905) var en tysk SS-offiser og Kriminalsekretär som tjenestegjorde i Norge under andre verdenskrig.

## Tidlig liv og karriere
Reinhardt Thomas fullførte folkeskole, fagskole, og kunstindustriskole, og arbeidet noen år som lærer i kunsthåndverk før han ble kjøpmann i manufakturbransjen. Han ble arbeidsløs i 1932, og i 1934 begynte han å arbeide for det tyske Geheime Staatspolizei (Gestapo) i Flensburg som kriminalassistent. Thomas var medlem av NSDAP fra 1932. Han hadde ingen formell politiskoleutdanning, bortsett fra kortere kurs i Berlin.

## Tjeneste i Norge
Thomas ble kommandert til Norge i begynnelsen av juni 1940, grunnet sin danskkunnskap. Hans tjenestesteder inkluderte:

### Nord-Norge

* **Oslo**: Ved ankomst til Norge ble Thomas først stasjonert i Oslo.
* **Narvik**: Etter en kort tid i Oslo ble han overført til Narvik.
* **Hammerfest**: Kort tjenesteperiode i Hammerfest.
* **Harstad**: Tjenestegjorde i Harstad i nesten ett år.

### Vestlandet

* **Bergen**: I oktober 1941 ble Thomas overført til Bergen, hvor han først arbeidet på forværelset til kommandøren.

### Høyanger og Odda

* **Høyanger**: Våren 1942 opprettet Reinhardt Thomas et nytt tjenestested i Høyanger sammen med to andre Sipo-folk. Oppdraget var kortvarig.
* **Odda**: I september 1942 opprettet Thomas et nytt tjenestested i Odda. Han var der i omtrent ett år, til høsten 1943. I løpet av tiden der ble en lokal kommunistorganisasjon rullet opp, noe som resulterte i en rekke dødsdommer og henrettelser.

## Tilbake til Bergen
Thomas returnerte til Bergen etter oppdragene i Høyanger og Odda. Fra begynnelsen av 1944 til høsten 1944 ledet han IV E, og fra september 1944 til kapitulasjonen ledet han referat IV A i Bergen. Hans etterfølger i IV E, Kesting, ble etter krigen dømt for flere mishandlinger.

## Etter krigen
Etter krigen ble saken mot Reinhardt Thomas henlagt. Det kunne ikke bevises at han hadde deltatt i krigsforbrytelser, til tross for hans aktive tjeneste i Gestapo under okkupasjonen. Hans nevø, Niels Peter Hjelmbjerg, som Thomas hadde skaffet jobb i Sipo, ble dømt og henrettet.

## Referanser
Ole Jeske

**Ole Jeske** (født 1999) er en tysk skøyteløper.

Han deltok under EM på skøyter 2020 – enkeltdistanser hvor han kom på 19. plass på 500 meter.

## Referanser




## Eksterne lenker
*
Beatriz Ferreyra

**Beatriz Mercedes Ferreyra** (født 21. juni 1937) er en argentinsk komponist som bor og jobber i Nesle-Hodeng, Frankrike.

Ferreyra ble født i Cordoba hvor hun vokste opp og studerte piano før hun fortsatte musikkstudiet i Paris og Tyskland. Hun er en pioner innen tidlig elektronisk musikk.

Hun jobbet med Bernard Baschet i 1970, og arbeidet med elektronisk musikk ved Dartmouth College i 1976 og i 1998. Hun komponerte musikken til Fiorella Mariani sin film *Homo Sapiens* i 1973.

I 2015 turnerte Ferreyra sammen med Christine Groult og de ga også ut albumet *Nahash*. Ferreyra fortsetter å fremføre internasjonale bestillingsverk for konserter og festivaler og har også tidligere komponert for ballett, film, radio, TV og musikkterapi. Hun er æresmedlem av CIME/IMC UNESCO.

## Diskografi
Et utvalg:

* *Mer d’Azov, étude aux itérations* (1963)
* *Médisances* (1968)
* *L’orviétan* (1970)
* *Siesta Blanca* (1972)
* *Canto del Loco* (1974)
* *Echos* (1978)
* *Petit Poucet magazine* (1985)
* *The UFO Forest* (1986)
* *Souffle d’un petit Dieu distrait* (1987)

* *Petit Poucet Magazine* (1998)

* *Ríos del sueno* (1998–2000)
* *Vivencias* (2001)
* *Cantos de antes* (2002)
* *La rivière des oiseaux* (2003)
* *Dans un point infini* (2005)
* *L’art de l’étude* (2006)
* *La condition captive* (2006)
* *Sourire de l’ange* (2006) med Christine Groult
* *L'autre Rive / The Other Shore* (2007)
* *Marche, quitte et va* (2008) med Christine Groult
* *Impasse* (2008) med Inés Wickmann
* *Les larmes de l’inconnu* (2011)

## Referanser
Sykkelparkering

En **sykkelparkering** er et sted hvor man kan parkere sykler når de ikke er i bruk, og er en viktig del av sykkelinfrastruktur og for sykkelbarheten i et område. Sikker sykkelparkering er en nøkkelfaktor som påvirker beslutningen om å sykle.

## Typer
Eksempler på parkeringsfasiliteter inkluderer sykkelstativer med gode muligheter for å bruke sykkellås, låsbare sykkelskap og sykkelgarasje.

* Sykkellås, oftest medbrakt (en eller flere) av syklisten, kan brukes for å parkere inntil gjerder eller lignende
* Sykkelstativ, enkel innretning som gir solid forankring, og stiller opp sykler på rekke og rad
* Sykkelskap, en liten boks som beskytter mot vær
* Sykkelgarasje, bygg som gir værbeskyttelse

Når sykkelparkeringsmulighetene er dårlige kan syklister ta i bruk opportunistisk eller *[[ad hoc]]* sykkelparkering inntil rekkverk, skiltstolper, «gatemøbler» eller trær. Ved å sette opp A-stativer (som passer for de fleste sykler og kan låses via ramme og hjul) kan små deler av bilparkeringer tas i bruk som parkering for mange sykler.

Sykkelparkeringer bør være utformet på en slik måte at de forebygger sykkeltyveri. De kan med fordel være plassert godt synlig for publikum, belyst, overvåket og eventuelt bevoktet, i tillegg til bruk av registrering og sporing.

## Insentiver
Dersom det skal oppmuntres til sykling som alternativ til bilkjøring bør sykkelparkering være mer praktisk og attraktivt enn å bruke nærliggende bilparkering. Dette kan innebære mange og synlige sykkelparkeringer nær inngangene til destinasjonene som betjenes.

Sykkelparkering ved kollektivstasjoner letter intermodal pendling (kombinert bruk av flere transportmidler, for eksempel buss og sykkel) og gjør at flere kan reise kollektivt.

Eksempler inkluderer sykkelhoteller ved knutepunkter som jernbane, t-bane, trikk/bybane, busstasjoner eller fergehavner som er nyttig ved pendling og ærender.

## Offentlige krav
Det er en viktig del av sykkelplanlegging. Bestemmelser om sykkelparkering kan tas inn i kommunal politikk og forskrifter, og det er i økende grad krav til sykkelparkering ved nye utbygginger.

## Galleri

;

Fil:Bicycle parking lot.jpg|Fleretasjers sykkelparkering
Fil:Fisketorvet - Bicycle Parking (15915777652).jpg|Sykkelparkeringshus på kjøpesenter
Fil:Bicycle on S-train.jpg|Sykkelvogn på tog
Fil:Bicycle-holders in S-train.jpg|Sykkelstativer under togseter
Fil:Half-Arc-by-Bike-Arc.jpg|Utendørs sykkelparkering med tak
Fil:Parking-meter.jpg|Parkometer med festepunkter for sykkellås
Fil:Bicycle parking at Valby.jpg|2-etasjers sykkelstativ
Fil:On-street bicycle parking corral on Flinders lane near Russell Street, Melbourne.jpg|Enkle A-stativer erstatter en gammel bilparkering


;
## Se også
* Arealplanlegging
* Byplanlegging
* Bærekraftig transport
* Innfartsparkering

## Referanser
EM i friidrett 2024 – 4 x 400 m stafett kvinner

**4 x 400 m stafett kvinner** under EM i friidrett 2024 ble arrangert på Stadio Olimpico i Roma 11. og 12. juni 2024.

## Resultater
### Forsøksheat
Kvalifisering: De 3 første i hvert heat (Q) og de 2 raskeste ellers (q) gikk videre til finalen.

### Finale
Finalen startet 12. juni klokken 21:05.

## Referanser
Jernbanesti

En **jernbanesti** er en sti som går langs en jernbane. Ofte er det en nedlagt jernbane hvor man har fjernet skinnene, men det finnes også jernbanestier som går parallelt ved siden av eksisterende jernbane, lettbane eller trikk.

Det er ofte flerbruksstier for ikke-motorisert ferdsel. På sommertid kan de brukes til gåturer, jogging, løping og sykling. Om vinteren der det er aktuelt kan de brukes til langrenn og trugeturer.

Jernbaner har ofte underlag av pukk, mens ombygde jernbanestier kan få grus eller asfalt. Dersom stien er asfaltert gir det en universell utforming som er spesielt egnet for personer i rullestol, i tillegg til at man kan bruke rulleskøyter eller rulleski. Noen ganger er det tillatt med hest eller motorisert ferdsel som snøskuter og terrengmotorsykkel.

Siden de fleste jernbaner ved hjelp av grundig landmåling har blitt laget for å være rette og ha jevn og skånsom stigning (ofte mindre enn 2%) er stiene ofte ideelle for å forsere bratt eller vanskelig terreng som bakker, skråninger, elver, sumper og så videre til fots og på sykkel. Ofte er det tilknyttet eksisterende broer og tunneler, og de kan gå gjennom historiske eller naturskjønne områder. Jernbanestier er ofte også plassert nær nytteinfrastruktur som vann og avløp, elektriske ledninger og telefonlinjer.


Pine_Creek_Rail_Trail.JPG|Pine Creek Rail Trail i Pennsylvania, USA
Disused_railway_tunnel.jpg|En tidligere jernbanetunnel nær Houyet, Belgia, nå omgjort til gang- og sykkeltunnel
Goulburn_River_High_Country_Rail_Trail_bridge_at_Bonnie_Doon.jpg|Great Victorian Rail Trail ved Bonnie Doon, Victoria, Australia


## Se også
* European Greenways Association
* EuroVelo
* :Kategori:Nedlagte jernbanestrekninger i Norge
* Museumsjernbane
* Nasjonal sykkelrute
* Sykkelveg
* Sykling på fortau

## Referanser
Jude Thaddeus Okolo

**Jude Thaddeus Okolo** (født 1956) er en nigeriansk geistlig katolsk erkebiskop og diplomat ved Den hellige stol.
## Liv og virke
### Prest
Erkebiskopen av Onitsha, Francis Arinze, presteviet ham den 2. juli 1983 etter hans teologiske utdannelse. Han tjenestegjorde i den romerske kurie, hvor han arbeidet innen området dialog med kristne sekter fra 1984 til 1986. Deretter fullførte han videreførende studier i Roma, og oppnådde en doktorgrad i kanonisk rett og et diplom fra det pavelige diplomatakademi. 

Han gikk inn i Den hellige stols diplomatiske tjeneste i 1990 og tjenestegjorde i diplomatiske oppdrag og nuntiaturer i Sri Lanka, Haiti, Antillene og andre karibiske øystater, Sveits, Tsjekkia og Australia.
### Titulærerkebiskop, nuntius til Tsjad og Den sentralafrikanske republikk
Pave Benedikt XVI utnevnte ham til titulærerkebiskop *pro hac vice* av *Novica* og apostolisk nuntius til Tsjad og Den sentralafrikanske republikk den 2. august 2008. Han ble ordinert til biskop av kardinalprefekten i Kongregasjonen for gudstjenesten og sakramentsdisiplinen, Francis Arinze, den 27. september samme år; medkonsekratorer var Hilary Paul Odili Okeke, biskop av Nnewi, og Valerian Okeke, erkebiskop av Onitsha.

### Nuntius til Den dominikanske republikk, delegat til Puerto Rico
Pave Frans utnevnte Okolo til apostoliske nuntius til Den dominikanske republikk den 7. oktober 2013. Han ble også utnevnt til apostolisk delegat til Puerto Rico. Der avløste han erkebiskop Charles John Brown, som ble postert videre til Albania.

### Nuntius til Irland
Den 13. mai 2017 utnevnte pave Frans ham til apostolisk nuntius til Irland.

### Nuntius til Tsjekkia
Den 1. mai 2022 utnevnte paven ham til apostolisk nuntius til Tsjekkia.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Thomas William Croke (1823-1902) * 1870
* Biskop Denis Kelly (1852-1924) *1897
* Biskop Joseph Ignatius Shanahan, C.S.Sp. (1871-1943) *1920
* Erkebiskop Charles Heerey, C.S.Sp. (1890-1967) *1927
* Kardinal Francis Arinze (1932-) *1965
* Erkebiskop * Jude Thaddeus Okolo* (1956-) *2008

## Referanser
Beverly Bayne

**Beverly Bayne** (født 11. november 1894 i Minneapolis i Minnesota, død 18. august 1982 i Scottsdale, Arizona) var en amerikansk skuespillerinne fra stumfilmepoken. 

## Filmografi
* 1924 - The Age of Innocence
* 1924 - Her Marriage Vow
* 1918 - The Poor Rich Man
* 1917 - Their Compact
* 1917 - The Great Secret
* 1916 - A Million a Minute
* 1916 - Man and His Soul
* 1915 - En hard prøve
* 1915 - Amerikanerhelten
* 1915 - The Ambition of the Baron
* 1914 - One Wonderful Night
* 1913 - Dear Old Girl
* 1913 - The Power of Conscience

## Referanser


## Eksterne lenker
*
The Air Hawk

***The Air Hawk*** er en amerikansk stumfilm fra 1924 regissert av Bruce M. Mitchell.

## Skuespillere
* Al Wilson som Al Parker
* Virginia Brown Faire som Edith
* Emmett King som John Ames
* Tom London som Kellar
* Frank Rice som Hank
* Lee Shumway som Hobert McLeod
* Frank Tomick som Maj. Falles

## Referanser


## Eksterne lenker
*
Alice’s Spooky Adventure

***Alice's Spooky Adventure*** er en amerikansk stumfilm fra 1924 regissert av Walt Disney.

## Skuespillere
* Virginia Davis som Alice
* Leon Holmes
* Spec O'Donnell

## Referanser


## Eksterne lenker
*